b'\n_START_ARTICLE_\nNeliviiksimade\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nNeliviiksimade kasvaa yleens\xc3\xa4 30 cm, joskus 40 cm pitk\xc3\xa4ksi. Sen selk\xc3\xa4puoli on ruskea, vatsapuoli hopeanharmaa. Pitkulaisen ruumiin litte\xc3\xa4\xc3\xa4 takaosaa reunustaa ev\xc3\xa4reunus.\n_START_SECTION_\nLevinneisyys\n_START_PARAGRAPH_\nNeliviiksimadetta tavataan alueella, joka ulottuu it\xc3\xa4isell\xc3\xa4 Atlantilla Norjasta, Gr\xc3\xb6nlannista ja Islannista Brittein saarten etel\xc3\xa4puolelle ja Biskajanlahden pohjoisosaan, Pohjanmerelle ja It\xc3\xa4meren etel\xc3\xa4osaan. Atlantin l\xc3\xa4nsireunalla sit\xc3\xa4 tavataan Gr\xc3\xb6nlannista Meksikon pohjoisosiin. Se voi el\xc3\xa4\xc3\xa4 20-900 metrin syvyydess\xc3\xa4, mutta pysyttelee yleens\xc3\xa4 20-50 metrin v\xc3\xa4lill\xc3\xa4.'